Pobo catalán

Os **cataláns** son un pobo europeo e mediterráneo que ten as súas raíces nos Pireneos orientais e nos territorios adxacentes. Historicamente, considéranse a si mesmos como cataláns, os individuos de fala catalá que, xeralmente, son orixinarios de calquera dos territorios chamadosPaíses Cataláns. Dende o século XVI, estendeuse o uso do xentilicio valenciano, tanto para a lingua como para os habitantes do País Valenciano, e máis tarde para o xentilicio de mallorquín para os habitantes de Mallorca, perdéndose así a unidade do pobo catalán e a conciencia de comunidade, especialmente despois da Guerra de Sucesión. A principios do século XX, o movemento catalanista propuxo a recuperación da xeneralización do xentilicio común catalán, malia a rexionalización do xentilicio no Principado e das dúbidas que xurdiron en grandes sectores das Illas Baleares e do País Valenciano. Academicamente, superouse a polémica sobre o nome da lingua e da literatura comúns (catalán), mentres que na esfera política, certos sectores tentan (especialmente dende a transición á democracia) promover a disgregación. Porén, segundo o dicionario da lingua do Institut d'estudis Catalans, *o catalán* é a persoa natural dos Países Cataláns. Legalmente, os cataláns teñen a cidadanía ou a nacionalidade española ou francesa e, polo tanto, tamén a cidadanía europea. Porén, a condición política de cataláns só é oficialmente recoñecida en dúas áreas: en Cataluña, e en Cataluña do Norte, onde tamén está recoñecido o xentilicio* catalán*.

## Etimoloxía 
A palabra catalán/-ana é o xentilicio de Cataluña. A súa etimoloxía é incerta e aberta a interpretacións. A teoría máis aceptada é a que fai referencia o termo *castlà* ou *catlà*, unha palabra que gardaria relación co gobernador dun castelo, en francés *chastelain* e *châtelain*, en occitano *chastelan* ou *castelan* (e segundo algúns dialectos do sur, pronunciado "castelà"), en español *castellano*. Coa adición do sufixo *-ia* daría lugar a formas de latín de *Cataluña* e *Catalaunia*, que significa terra de castelos, segundo esta teoría, o termo castelán sería o seu homólogo. Outra teoría suxire que *Catalunya* deriva de "Gotholandia" é dicir, a terra dos godos; de feito, os francos, moitas veces chamaron ó territorio catalán (ou mesmo á Península Ibérica) como Gotia. Outras teorías suxiren que se trata dun mítico príncipe alemán, Otger Cataló, ou da palabra *laketani*, a tribo que habitaba as terras do que hoxe son os Vallès e Barcelonès, e que, debido á influencia do italiano evolucionou a *katelans* e de alí en *catalán*.

## Notas 
## Véxase tamén 
### Bibliografía 
*Balcells, Albert et al. *Catalan Nationalism : Past and Present* (Palgrave Macmillan, 1995).
*
*Collier, Basil. *Catalan France* (J.M. Dent and Sons Ltd., 1939).
*Conversi, Daniele. *The Basques, the Catalans and Spain: Alternative Routes to Nationalist Mobilization* (University of Nevada Press, 1997). ISBN 1-85065-268-6.
*Guibernau, Montserrat. *Catalan Nationalism: Francoism, Transition and Democracy* (Routledge, 2004).
*Hargreaves, John. *Freedom for Catalonia?: Catalan Nationalism, Spanish Identity and the Barcelona Olympic Games* (Cambridge University Press, 2000).
*Simonis, Damien. *Lonely Planet Catalunya & the Costa Brava* (Lonely Planet Publications, 2003).
*Starkie, Walter. *The Road to Santiago* (John Murray, 2003).
**Michelin THE GREEN GUIDE France* (Michelin Travel Publications, 2000).

### Outros artigos 
* Grupos étnicos de Europa